जोधपुर. आईआईटी में प्रवेश के लिए आईआईटी जेईई एडवांस परीक्षा हुई। इसमें जोधपुर शहर से करीब 1 हजार से ज्यादा स्टूडेंट्स ने परीक्षा दी। शहर में परीक्षा के लिए 6 परीक्षा केंद्र स्थापित किए गए थे। परीक्षा दो चरणों में हुई, इसमें स्टूडेंट्स से 120 प्रश्न पूछे गए। आईआईटी में प्रवेश के लिए इस बार परीक्षा प्रणाली में बदलाव किया गया था।
इस परीक्षा से पहले आईआईटी जेईई मैन परीक्षा हुई थी। इसमें से 1.5 लाख टॉपर्स को इस दूसरी परीक्षा में शामिल किया गया। इसके साथ दूसरी परीक्षा में बैठने वाले स्टूडेंट्स को 12वीं की परीक्षा में 20 प्रतिशत टॉपर्स में शामिल होना जरूरी था। सीबीएसई ने 12वीं के परिणाम घोषित करने के साथ-साथ 20 प्रतिशत कट टॉपर्स की मेरिट भी जारी की गई थी। आईआईटी एडवांस की रविवार को आयोजित हुई परीक्षा में दो चरण में परीक्षा हुई।
पहले चरण की परीक्षा सुबह 9 से 12 बजे तक व दूसरे चरण की परीक्षा दोपहर 2 से 3 बजे तक आयोजित हुई। दोनों परीक्षाओं में फिजिक्स, केमिस्ट्री व मैथ्स के 20-20 प्रश्न पूछे गए। दो पारी में स्टूडेंट्स ने कुल 120 प्रश्नों के उत्तर दिए।
पहले से 10 फीसदी ने दी परीक्षा
आईआईटी जेईई मेन परीक्षा 7 अप्रैल को देश भर में आयोजित हुई थी। इस परीक्षा के लिए जोधपुर शहर में भी 23 परीक्षा केंद्र स्थापित किए गए थे। इनमें 12 हजार स्टूडेंट्स के बैठने की व्यवस्था की गई थी। दूसरी परीक्षा के लिए मात्र 6 परीक्षा केंद्र ही स्थापित किए गए थे। इसमें केवल 1 हजार स्टूडेंट्स ने ही परीक्षा दी। गत परीक्षा के केवल 10 से 12 फीसदी स्टूडेंट्स ही एडवांस की परीक्षा दे पाए।
कैमिस्ट्री एवरेज, मैथ्स व फिजिक्स में उलझे
आईआईटी जेईई परीक्षा देने वाले स्टूडेंट्स का कहना था कि दो पेपर में कैमिस्ट्री के फामरूले काफी आसान थे। कुछ सवालों कठिन थे, लेकिन कैमिस्ट्री का पेपर एवरेज था। मैथ्स व फिजिक्स के दोनों पेपर कठिन थे। इसमें स्टूडेंट्स को काफी उलझना पड़ा। इस परीक्षा में सफल होने वाले स्टूडेंट्स को देश की आईआईटी में वरियता के आधार पर प्रवेश दिया जाएगा।
hin_Deva hin_Deva hin_Deva hin_Deva hin_Deva kas_Deva hin_Deva